section_heading: Bitka kod Slivnice
paragraph_text: Dana 6. studenog počela je bitka na cijeloj liniji bojišnice. Bdinska pukovnija je postigla uspjeh izvevši protunapad, a plevenska se približila rovovima srbijanske vojske. Na lijevom krilu pozicije nisu bile tako dobre za bugarsku vojsku. Šumadijska i moravska divizija nastupale su s juga i jugozapada. Protiv moravske divizije, koja je nastupala ka Gurgluljatu i čiji je stožer bio uspostavljen u Brezniku, bilo je poslano 1 950 bugarskih vojnika pod zapovjedništvom časnika Stefana Kisova.[http://www.slovo.bg/showwork.php3?AuID=101&WorkID=4482&Level=3 Радев, Симеон. Строителите на съвременна България, т.I, София 1990, str. 615-616], Сръбско-българската война. Сборник статии, София 1985, str. 93